  Майя Бывальцева Ижкарысь клинкая 6 номеро кар эмъяськоннилэн юртэз вылын «Доктора-супергерои» граффити кылдӥз. Со сярысь Удмуртилэн тӧроез Александр Бречалов мерлыко вотэсъёсысь бамаз ивортӥз. Суредлэсь эскиззэ Приволжск федерал округлэн стрит-артъя «ФормАRТ» фестивалез улсын Ижкарысь Кирилл Токарев лэсьтӥз. Со ужрадлэн элькунын ортчем быръён люкетаз вормиз. Тросэз понна эмчиос – со огшоры адямиос, ӵемысь соослэсь ымнырзэс маска сьӧрысь адӟыны но уг луы. Но зэмзэ ке тросэз соос котькуд нунал асьсэ улонэнызы рисковать каро. Соин ик ваньзы тодыны кулэ, эмчиос – со зэмос супергеройёс, но соос асьме пӧлын Кирилл Токарев, суредасьФестивальлэн улосвыл люкетэз 7-тӥ пӧсьтолэзьысен 17-тӥ гудырикошконозь ортчиз. Со дыре ӵоже 16-35 аресъем ӧнерлыко суредасьёслэсь но суреданы яратӥсьёслэсь 15 ужъёс вуизы. Вожвылъяськонлэн йылпумъян люкетэз 20-тӥ коньывуонозь мыноз. Ужъёсты фестивальлэн нимлыко  но мерлыко вотэсъёсы поттозы. Вормисьёсты калык куара сётон пыр быръёзы. Нырысетӥ куинь финалистъёс творчествозэс азинтон понна 50-100 сюрс манет басьтыны быгатозы.  Тодэ вайытом, азьвылгес эмчиослы сӥзем граффити Глазкарысь суредасьёс лэсьтӥзы, соос ик Виктор Цойлэсь туссэ борддор вылэ пуктӥзы. Тегъёс: Мерлык Ижкар Удмуртия фестиваль эмчиос суредасьёс  